208 
dette Tidsskrift”). Da de Træk af deres Naturhistorie, 
som Tid efter anden ere blevne bekjendte, fornylig ere 
blevne sammenstillede af den berømte Ornitholog G. R. 
Gray i England, ville vi af dennes Afhandling uddrage 
nogle Bemærkninger for dermed at supplere vore tid- 
"ligere Meddelelser, 
Man kjender nu henved en Snees Arter af denne 
Familie, hørende til 4 Slægter: Talegallus, Megace- 
phalon, Leipoa og Megapodius, de fleste dog til 
denne sidste. Familiens Udbredning strækker sig fra 
Nikobar-Øerne over Sunda-Øerne (Borneo, Labuan, 
Bali, Lombok, Celebes), Philippinerne (Lucon), Mo- 
lukkerne (Gilolo, Batchian, Ceram, Amboina, … Åru og 
Banda-Øerne), Ny Guinea samt Waigiou-Øerne, hele 
Nyholland (nordlige, sydlige og vestlige Deel) til Mari- 
anerne (Ladronerne), Louisiade-Øgruppen, Ny Cale- 
donien og Navigator- Øerne (Samoa) samt Ven- 
skabs-Øerne (Hapai). Naturligvis er det forskjellige 
Arter, der beboe disse forskjellige Øer og Øgrupper. | I 
Almindelighed beboe de tætte Skove eller Krat, de saa- 
kaldte »Mangrove-swamps« og … »Jungles4«, der indfatte 
Havets Bredder eller Floder og Bække, dog er der ogsaa 
dem, der foretrække de tørre Sandegne (Leipoa). Deres 
Holdning er statelig og sindig paa Grund af at de lefte 
Benene høit i Veiret og kneise med Nakken. De ere 
overordenlig sky og frygtsomme, og de opholde sig derfor 
enten i eller tæt ved Krat og deslige for at kunne und- 
slippe, hvis de skulde blive skræmmede, ved at løbe ind 
i Krattet mellem Planterne; de løbe nemlig meget hurtigt. 
Lykkes det dem ikke at skjule sig paa denne Maade, 
") See 1 Bd. p. 209 og Anden Række 3die Bd. p. 79. 
